വ്യവസ്ഥകള് മാറ്റില്ലെന്ന് സര്ക്കാര്: വ്യാപാരസ്ഥാപനങ്ങള് തുറന്നു തിരുവനന്തപുരം കോവിഡ് നിയന്ത്രണങ്ങളില് ഇളവുകള് പ്രഖ്യാപിച്ചെങ്കിലും കടകളിലും സ്ഥാപനങ്ങളിലുമെത്തുന്നവര്ക്കു സര്ക്കാര് ഏര്പ്പെടുത്തിയ പുതിയ നിബന്ധനകള്ക്കെതിരെ വ്യാപക പ്രതിഷേധം. ഇത് പിന്വലിക്കണമെന്നാവശ്യപ്പെട്ട് ജനങ്ങളും വ്യാപാരികളും പ്രതിപക്ഷവും രംഗത്തെത്തി. കേരളഓണ്ലൈന് ന്യൂസ് യൂട്യൂബ് ചാനല് സബ്സ്ക്രൈബ് ചെയ്യാം ഇളവുകള് പ്രാബല്യത്തിലായ ഇന്നലെ സംസ്ഥാനത്തെ മുഴുവന് വ്യാപാര സ്ഥാപനങ്ങളും തുറന്നു. നിബന്ധനകളെക്കുറിച്ചു പരക്കെ ആശയക്കുഴപ്പമുള്ളതിനാല് പരിശോധനകളും നിയമനടപടികളും തുടങ്ങിയില്ല. ജനങ്ങളെ ബുദ്ധിമുട്ടിക്കുന്ന പരിശോധനകള് തല്ക്കാലം വേണ്ടെന്നാണു പൊലീസിനു ലഭിച്ച നിര്ദേശം. കടകള്, ഓഫിസുകള് തുടങ്ങിയവ സന്ദര്ശിക്കുന്നവരും അവിടെ ജോലി ചെയ്യുന്നവരും രണ്ടാഴ്ച മുന്പ് ആദ്യ ഡോസ് എങ്കിലും വാക്സീന് സ്വീകരിച്ചവരോ, അല്ലെങ്കില് 72 മണിക്കൂറിനകം ആര്ടിപിസിആര് നെഗറ്റീവ് സര്ട്ടിഫിക്കറ്റ് ലഭിച്ചവരോ, അതുമല്ലെങ്കില് ഒരു മാസം മുന്പ് കോവിഡ് പോസിറ്റീവ് ആയി രോഗമുക്തി നേടിയവരോ ആയിരിക്കണമെന്നാണു പുതിയ നിബന്ധന. പ്രതിപക്ഷം നിയമസഭയില് ശക്തമായി പ്രതിഷേധിച്ചെങ്കിലും ഉത്തരവ് പിന്വലിക്കില്ലെന്ന് സര്ക്കാര് വ്യക്തമാക്കി. കേരളഓണ്ലൈന് വാര്ത്തകള് ടെലിഗ്രാമില് ലഭിക്കാന് ക്ലിക്ക് ചെയ്യുക Also read പെഗസസ്: കേന്ദ്രത്തിന് താല്ക്കാലികാശ്വാസം കടയില് പോകാന് വാക്സീന് സര്ട്ടിഫിക്കറ്റ് വേണമെന്ന നിബന്ധന ഇന്നും കര്ശനമായി നടപ്പാക്കില്ല സംസ്ഥാനത്ത് ഇന്ന് 22,040 പേര്ക്ക് കോവിഡ് പുതിയ നിബന്ധനകള്ക്കെതിരെ സമൂഹമാധ്യമങ്ങളില് രൂക്ഷവിമര്ശനത്തിനൊപ്പം പരിഹാസവും ഉയരുന്നുണ്ട്. കടകളില് പ്രവേശനത്തിനുള്ള നിബന്ധനകള് ഉടന് പ്രദര്ശിപ്പിക്കണമെന്നും വീഴ്ച വരുത്തിയാല് നടപടിയെടുക്കുമെന്നും വ്യാപാരികള്ക്ക് പൊലീസ് ഇന്നലെ മുന്നറിയിപ്പു നല്കി.